Kamu bisa jelasin ke aku soal Underground Railroad dalam bahasa melayu?

Underground Railroad ("Jalan Kereta Api Bawah Tanah") merujuk kepada suatu rangkaian laluan dan tempat perlindungan rahsia yang wujud serata di Amerika Syarikat serta para pengendalinya - baik yang berkulit hitam mahupun putih - yang digunakan hamba-hamba untuk melarikan diri ke negeri-negeri bebas perhambaan, Kanada dan Nova Scotia dengan bantuan gerakan abolisionis dan sekutu yang menyokong perjuangan mereka. Ada juga laluan yang membawa ke Mexico atau ke pelabuhan untuk berlayar ke luar negeri. Terdapat anggaran bahawa sebanyak 100,000 orang hamba telah melarikan diri melalui rangkaian laluan ini pada tahun 1850.

Rangkaian ini dinamakan sedemikian kerana para pengguna dan pengendalinya sering menggunakan istilah tertentu yang berkias kepada pengangkutan kereta api, untuk menyembunyikan kegiatan mereka. Sebagai contoh:

Pemberi maklumat mengenai rangkaian ini diberi jolokan "ejen" atau "penggembala" (agents, shepherds)

Penunjuk jalan diberi jolokan "konduktor" (conductors)

Tempat perlindungan dijolok sebagai "stesen" (stations)

Tuan hamba yang menyembunyikan hamba mereka diberi jolokan "tuan stesen" (station master)

Hamba yang bebas diberi jolokan "penumpang" atau "kargo" (passengers, cargo)

Para hamba yang melarikan diri dianggap "mendapat tiket"

Pihak yang memberi sokongan kewangan dianggap sebagai "pemegang saham" (stockholders).